CELEX: 32018R1670
Language: sl
Date: 2018-10-23 00:00:00
Title: Uredba (EU) 2018/1670 Evropskega parlamenta in Sveta z dne 23. oktobra 2018 o spremembi Uredbe (ES) št. 110/2008 v zvezi z nazivnimi količinami za dajanje enojno destiliranega žganja šoču, ki se proizvaja v kotlu in stekleniči na Japonskem, na trg Unije

12.11.2018   
               
               
                  SL
               
               
                  Uradni list Evropske unije
               
               
                  L 284/1
               
            
         UREDBA (EU) 2018/1670 EVROPSKEGA PARLAMENTA IN SVETA
         z dne 23. oktobra 2018
         o spremembi Uredbe (ES) št. 110/2008 v zvezi z nazivnimi količinami za dajanje enojno destiliranega žganja šoču, ki se proizvaja v kotlu in stekleniči na Japonskem, na trg Unije
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije in zlasti člena 114(1) Pogodbe,
         ob upoštevanju predloga Evropske komisije,
         po posredovanju osnutka zakonodajnega akta nacionalnim parlamentom,
         ob upoštevanju mnenja Evropskega ekonomsko-socialnega odbora (1),
         v skladu z rednim zakonodajnim postopkom (2),
         ob upoštevanju naslednjega:
         
                     (1)
                  
                  
                     Svet je 29. novembra 2012 sprejel Sklep o pooblastilu Komisiji za začetek pogajanj z Japonsko o sporazumu o prosti trgovini.
                  
               
                     (2)
                  
                  
                     Pogajanja o sporazumu o gospodarskem partnerstvu med Evropsko unijo in Japonsko (v nadaljnjem besedilu: Sporazum) so bila uspešno sklenjena in Sporazum podpisan 17. julija 2018.
                  
               
                     (3)
                  
                  Priloga 2-D k Sporazumu določa, da se lahko enojno destilirano žganje šoču, kot je opredeljeno v pododstavku 10 člena 3 japonskega zakona o davku od alkoholnih pijač (zakon št. 6 iz leta 1953) ter ki se proizvaja v kotlu in stekleniči na Japonskem, daje na trg Unije v tradicionalnih steklenicah velikosti štirih gojev (

                        
) in enega šoja (

                        
), kar ustreza nazivni količini 720 ml oziroma 1 800 ml, pod pogojem, da so izpolnjene druge veljavne pravne zahteve Unije.
               
                     (4)
                  
                  
                     Direktiva 2007/45/ES Evropskega parlamenta in Sveta (3) določa, da se predpakirani proizvodi lahko dajo na trg Unije samo, če so predpakirani v nazivnih količinah, navedenih v točki 1 Priloge k navedeni direktivi. Za žgane pijače točka 1 Priloge k Direktivi 2007/45/ES vsebuje devet nazivnih količin v razponu od 100 ml do 2 000 ml. Te nazivne količine ne vključujejo količin 720 ml in 1 800 ml, torej nazivnih količin, v katerih se enojno destilirano žganje šoču, proizvedeno v kotlu, stekleniči in trži na Japonskem.
                  
               
                     (5)
                  
                  Odstopanje od nazivnih količin, določenih za žgane pijače v Prilogi k Direktivi 2007/45/ES, je zato potrebno, da se zagotovi, da se enojno destilirano žganje šoču, ki se proizvaja v kotlu in stekleniči na Japonskem, lahko da na trg Unije, kot je določeno v Prilogi 2-D k Sporazumu, in sicer v steklenicah velikosti 720 ml in 1 800 ml, ki ustrezajo tradicionalnim japonskim steklenicam velikosti štirih gojev (

                        
) oziroma enega šoja (

                        
).
               
                     (6)
                  
                  
                     Odstopanje od Direktive 2007/45/ES je treba uvesti s spremembo Uredbe (ES) št. 110/2008 Evropskega parlamenta in Sveta (4), da se zagotovi, da se lahko enojno destilirano žganje šoču, ki se proizvaja v kotlu in stekleniči na Japonskem, da na trg v vseh državah članicah istočasno z začetkom veljavnosti Sporazuma.
                  
               
                     (7)
                  
                  
                     Uredbo (ES) št. 110/2008 bi bilo zato treba ustrezno spremeniti.
                  
               
                     (8)
                  
                  
                     Da se zagotovi izvajanje Sporazuma, kar zadeva dajanje enojno destiliranega žganja šoču, ki se proizvaja v kotlu in stekleniči na Japonskem, na trg Unije, bi bilo treba to uredbo uporabljati od datuma začetka veljavnosti Sporazuma –
                  
               SPREJELA NASLEDNJO UREDBO:
         
            Člen 1
            V poglavju IV Uredbe (ES) št. 110/2008 se vstavi naslednji člen:
            
               
                  „Člen 24a
                  Odstopanje od zahtev glede nazivnih količin v Direktivi 2007/45/ES
                  Z odstopanjem od člena 3 Direktive 2007/45/ES Evropskega parlamenta in Sveta (*1) in od šeste vrstice točke 1 Priloge k navedeni direktivi se lahko enojno destilirano žganje šoču (*2), ki se proizvaja v kotlu in stekleniči na Japonskem, daje na trg Unije v nazivnih količinah 720 ml in 1 800 ml.
               
            
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od datuma začetka veljavnosti Sporazuma.
         
         
            Ta uredba je v celoti zavezujoča in se neposredno uporablja v vseh državah članicah.
            V Strasbourgu, 23. oktobra 2018
            
               
                  Za Evropski parlament
               
               
                  Predsednik
               
               A. TAJANI
            
            
               
                  Za Svet
               
               
                  Predsednica
               
               K. EDTSTADLER
            
         
         
            (1)  UL C 367, 10.10.2018, str. 119.
         
            (2)  Stališče Evropskega parlamenta z dne 12. septembra 2018 (še ni objavljeno v Uradnem listu) in odločitev Sveta z dne 9. oktobra 2018.
         
            (3)  Direktiva 2007/45/ES Evropskega parlamenta in Sveta z dne 5. septembra 2007 o določitvi predpisov v zvezi z nazivnimi količinami predpakiranih proizvodov, razveljavitvi direktiv Sveta 75/106/EGS in 80/232/EGS ter spremembi Direktive Sveta 76/211/EGS (UL L 247, 21.9.2007, str. 17).
         
            (4)  Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (UL L 39, 13.2.2008, str. 16).